24/12/2015 | Administración LocalMunicipal
Narón
Intervención
Edicto aprobación definitiva ordenanzas fiscais e ordenanza subvencións do concello de Narón

O abeiro do disposto no artigo 17.4 do RDL 2/2004, de 5 de marzo que aproba o texto refundido da Lei reguladora das facendas locais, procédese á publicación do texto íntegro das modificacións: das ordenanzas fiscais para o ano 2016 e da ordenanza fiscal nº 25 reguladora da taxa por utilización privativa e aproveitamentos especiais constituídos no chan, subsolo ou voo da vía pública en favor de empresas de subministracións e da imposición e ordenación da Ordenanza Xeral Municipal de Subvencións, aprobadas polo Concello- Pleno do Concello de Narón en data 22 de decembro de 2015. Contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. ARTIGO 2: MODIFICAR OS PUNTOS 1 E 2: 1. O tipo de gravame do Imposto sobre Bens Inmobles aplicable ós de natureza urbana queda fixado no 0,66 %. 2. O tipo de gravame do Imposto sobre Bens Inmobles aplicable ós bens de natureza rústica, queda fixado no 0,66%. ENGADIR AS SEGUINTES RÚAS NO ANEXO RUEIRO PARA OS EFECTOS DO IAE: ARTIGO 6. BASE IMPOÑIBLE ENGADIR UN PARÁGRAFO DESPOIS DO PUNTO C) USUFRUTO: DEREITO REAL DE SUPERFICIE: O valor determinarase conforme ao establecido no apartado a) do punto anterior. MODIFICAR O PUNTO 3 DO ARTIGO 6. BONIFICACIÓNS: 3 Establécese unha bonificación a favor das construcións, instalacións ou obras que favorezan as condicións de acceso e habitabilidade dos discapacitados, sempre que se acredite a súa necesidade, igual á parte do importe da cota correspondente as mesmas. Os servizos técnicos municipais emitirán informe relativo á porcentaxe do orzamento de execución material afecto ás devanditas obras. A bonificación prevista neste apartado aplicarase á cota resultante unha vez tomadas en consideración, no seu caso, as bonificacións á que se refiren os apartados anteriores. O importe conxunto de todas as bonificacións non poderá superar o 95% da cota íntegra do imposto. MODIFICAR O PUNTO 2 DO ARTIGO 7: 2. De conformidade co disposto na normativa vixente para a determinación da contía das taxas, salvo que se constate a inexistencia de situación de necesidade, poderán terse en conta criterios xerais de capacidade económica dos suxeitos obrigados a satisfacelas cotas tributarias.2.1.- Bonificarase nun 75 por 100 sobre a tarifa prevista: – As unidades familiares de 1-2 membros que non alcancen o 100% do IPREM (*), unha vez deducidos os custos de alugamento ou hipoteca da vivenda. – As unidades familiares de 3-4 membros que non alcancen o 125% do IPREM (*), unha vez deducidos os custos de alugamento ou hipoteca da vivenda. – As unidades familiares superiores a 4 membros que non alcancen o 150% do IPREM (*), unha vez deducidos os custos de alugamento ou hipoteca da vivenda.2.2.- Bonificarase nun 50 por 100 sobre a tarifa prevista: – As unidades familiares de 1-2 membros con capacidade económica comprendida entre o 100% e o 110% do IPREM (*), unha vez deducidos os custos de alugamento ou hipoteca da vivenda. – As unidades familiares de 3-4 membros con capacidade económica superior ao 125% do IPREM e que non supere o 135% do IPREM (*), unha vez deducidos os custos de alugamento ou hipoteca da vivenda. – As unidades familiares superiores a 4 membros con capacidade económica superior ao 150% do IPREM e que non superen o 160% IPREM (*), unha vez deducidos os custos de alugamento ou hipoteca da vivenda. (*) En aplicación do Real decreto – Lei 3/2004, a referencia ao IPREM vén determinada pola contía anual con inclusión das pagas extraordinarias. Para o cómputo da renda teranse en conta os datos correspondentes á última declaración fiscal dispoñible ou pensión coñecida, así como calquera outro ingreso ou recurso económico da unidade de convivencia. Esta bonificación unicamente poderá ter lugar para a que sexa a vivenda familiar habitual. MODIFICAR O PUNTO 2 DO ARTIGO 5: 2. De conformidade co disposto na normativa vixente para a determinación da contía das taxas, salvo que se constate a inexistencia de situación de necesidade, poderán terse en conta criterios xerais de capacidade económica dos suxeitos obrigados a satisfacelas cotas tributarias.2.1.- Bonificarase nun 75 por 100 sobre a tarifa prevista: – As unidades familiares de 1-2 membros que non alcancen o 100% do IPREM (*), unha vez deducidos os custos de alugamento ou hipoteca da vivenda. – As unidades familiares de 3-4 membros que non alcancen o 125% do IPREM (*), unha vez deducidos os custos de alugamento ou hipoteca da vivenda. – As unidades familiares superiores a 4 membros que non alcancen o 150% do IPREM (*), unha vez deducidos os custos de alugamento ou hipoteca da vivenda.2.2.- Bonificarase nun 50 por 100 sobre a tarifa prevista: – As unidades familiares de 1-2 membros con capacidade económica comprendida entre o 100% e o 110% do IPREM (*), unha vez deducidos os custos de alugamento ou hipoteca da vivenda. – As unidades familiares de 3-4 membros con capacidade económica superior ao 125% do IPREM e que non supere o 135% do IPREM (*), unha vez deducidos os custos de alugamento ou hipoteca da vivenda. – As unidades familiares superiores a 4 membros con capacidade económica superior ao 150% do IPREM e que non superen o 160% IPREM (*), unha vez deducidos os custos de alugamento ou hipoteca da vivenda. (*) En aplicación do Real decreto – Lei 3/2004, a referencia ao IPREM vén determinada pola contía anual con inclusión das pagas extraordinarias. Para o cómputo da renda teranse en conta os datos correspondentes á última declaración fiscal dispoñible ou pensión coñecida, así como calquera outro ingreso ou recurso económico da unidade de convivencia. Esta bonificación unicamente poderá ter lugar para a que sexa a vivenda familiar habitual. ENGADIR NO PUNTO 1 DO ARTIGO 2: 1. Constitúe o feito impoñible da taxa a prestación do servizo de recepción obrigatoria de recollida de lixo domiciliaria e refugallos sólidos urbanos de vivendas, aloxamentos e locais ou establecementos onde se exerzan actividades industriais, comerciais, profesionais, artísticas, deportivas de carácter privado e de servizos. CAMBIAR OS PUNTOS 1 E 2 DO ARTIGO 5. COTA TRIBUTARIA POLOS 1 E 2 DA DISPOSICIÓN ADICIONAL E SUPRIMIR A DISPOSICIÓN ADICIONAL. MODIFICAR AS LETRAS d) E e) DOS APARTADOS B) E C) DO PUNTO 2 DO ARTIGO 5. COTA TRIBUTARIA d) Para lixo e refugallos procedentes de industrias, bares, cafés, restaurantes, supermercados, instalacións deportivas privadas de menos de 120 m 2. e) Para lixo e refugallos procedentes de industrias, bares, cafés, restaurantes, supermercados, instalacións deportivas privadas de máis de 120 m 2 e moblarías e comercios de vendas por xunto. MODIFICAR O ÚLTIMO PARÁGRAFO DO ARTIGO 5. COTA TRIBUTARIA: No apartado D) POLIGONOS INDUSTRIAIS E SOLO URBANO INDUSTRIAL, incluiranse todas as empresas a excepción de: talleres, supermercados, centros de comercio mixto, grandes almacéns, hipermercados, economatos e cooperativas de consumo e instalacións deportivas privadas; aos cales lles corresponderá as tarifas do apartado C). A tarifa E) será de aplicación cando a xestión dos residuos se realice na súa totalidade a través do Concello de Narón, no caso contrario aplicarase a do punto D. e) MODIFICAR ARTIGO 6. BENEFICIOS FISCAIS: 1. Non se aplicarán exencións, bonificacións nin reducións para a determinación da débeda tributaria que os suxeitos pasivos deban satisfacer por esta taxa.2. De conformidade co disposto na normativa vixente para a determinación da contía das taxas, salvo que se constate a inexistencia de situación de necesidade, poderán terse en conta criterios xerais de capacidade económica dos suxeitos obrigados a satisfacelas cotas tributarias.2.1.- Bonificarase nun 75 por 100 sobre a tarifa prevista: – As unidades familiares de 1-2 membros que non alcancen o 100% do IPREM (*), unha vez deducidos os custos de alugamento ou hipoteca da vivenda. – As unidades familiares de 3-4 membros que non alcancen o 125% do IPREM (*), unha vez deducidos os custos de alugamento ou hipoteca da vivenda. – As unidades familiares superiores a 4 membros que non alcancen o 150% do IPREM (*), unha vez deducidos os custos de alugamento ou hipoteca da vivenda.2.2.- Bonificarase nun 50 por 100 sobre a tarifa prevista: – As unidades familiares de 1-2 membros con capacidade económica comprendida entre o 100% e o 110% do IPREM (*), unha vez deducidos os custos de alugamento ou hipoteca da vivenda. – As unidades familiares de 3-4 membros con capacidade económica superior ao 125% do IPREM e que non supere o 135% do IPREM (*), unha vez deducidos os custos de alugamento ou hipoteca da vivenda. – As unidades familiares superiores a 4 membros con capacidade económica superior ao 150% do IPREM e que non superen o 160% IPREM (*), unha vez deducidos os custos de alugamento ou hipoteca da vivenda. (*) En aplicación do Real decreto – Lei 3/2004, a referencia ao IPREM vén determinada pola contía anual con inclusión das pagas extraordinarias. Para o cómputo da renda teranse en conta os datos correspondentes á última declaración fiscal dispoñible ou pensión coñecida, así como calquera outro ingreso ou recurso económico da unidade de convivencia. Esta bonificación unicamente poderá ter lugar para a que sexa a vivenda familiar habitual. Prazos: O prazo para solicitar a bonificación para todo o ano abarcará dende o 2 ata o 31 de xaneiro. Abrirase un segundo prazo (prórroga do anterior) dende o 1 ata o 15 de xullo para bonificacións do segundo semestre do ano. MODIFICAR NO CADRO DE TARIFAS DO ARTIGO 6 AS SEGUINTES DENOMINACIÓNS: ESTABLECEMENTOS DE ALIMENTACIÓN SUPERMERCADOS, ECONOMATOS, COOPERATIVAS E TENDAS DE ALIMENTACIÓN: Peixarías, carnizarías, panadarías, charcutarías, froitarías e similares Todo tipo de comercio (regalo, xoiaría, téxtil, informática, nutrición e dietética, farmacias, parafarmacias e similares) MODIFICAR NO CADRO DE TARIFAS DO ARTIGO 6 AS SEGUINTES TARIFAS: b) EMPRESAS TRANSFORMADORAS DOS METAIS, MECÁNICA DE PRECISIÓN. - Industrias de produtos alimenticios, bebidas e tabaco. - Industria textil. - Industria do coiro. - Industria de marroquinaría. - Industria do formigón. - Industria do calzado, vestido e confección. - Industria da madeira, cortiza e mobles de coiro. - Industria da transformación do caucho e materiais plásticos. - Outras industrias (xoiaría, bixutaría, xoguetes, artigos de deportes, etc). - De froitas, verduras e hortalizas. - De productos alimenticios, bebidas e tabaco. - Téxtil. - De calzado, vestido e outras confeccións. - De madeiras, cortiza, coiro e mobles de coiro. - De materiais eléctricos. - De materiais plásticos. - Outros materiais (xoiaría, bixutaría, xoguetes, artigos de deportes, etc). - Empresas de construción, instalación, montaxes, etc. MODIFICAR O PUNTO 2 DO ARTIGO 6: 2. As actividades sometidas a Comunicación Previa de Actividades con Incidencia Ambiental, así como aquelas sometidas ao trámite de actividades molestas, insalubres, nocivas e perigosas e ao Decreto 133/2008, de 12 de xuño, polo que se regula a avaliación de incidencia ambiental sufrirán unha recarga do 25% do prezo das tarifas correspondentes. MODIFICAR O PUNTO 3 DO ARTIGO 8. NACEMENTO DA OBRIGA TRIBUTARIA.3. A obrigación de contribuír, unha vez nacida, non se verá afectada, de xeito ningún, pola concesión licenza condicionada á modificación das condicións do establecemento, nin pola renuncia ou desistimento do solicitante unha vez concedida a licenza ou iniciada a actividade, nin no suposto de revogación. No caso de renuncia ou desistimento previo á realización da inspección dos servizos técnicos municipais a liquidación reducirase ao 15% da taxa correspondente, sempre que non se iniciara a actividade. MODIFICAR OS APARTADOS A e C do punto 1.2 DO ARTIGO 1: 1.2.- Será obxecto desta exacción a prestación de servizos e a utilización das instalacións seguintes: A-1) Complexo polideportivo municipal da Gándara – Cancha Central. A-2) Pavillóns Campo da Serra, Lagoas e Solaina. A-3) Outras instalacións cubertas. A-4) Pistas deportivas exteriores. A-5) Circuito multiusos (Ciclismo, Motociclismo e outros deportes ó aire libre). A-6) Actos non deportivos. A-7) Actos deportivos con despacho de billetes. C-1) Ximnasio pavillón polideportivo municipal. C-2) Sala musculación pavillón polideportivo municipal. C-3) Sauna pavillón polideportivo municipal. MODIFICAR ARTIGO 4 CADRO DE TARIFAS: A utilización da piscina terapeútica será preferentemente para os grupos contemplados nos apartados 16.1 e 16.3 da presente ordenanza (natación diversidade funcional e recuperación funcional) que simultanearán, a xuízo do monitor, nos seus horarios o traballo nos vasos terapeútico e convencional. Tamén en ocasións excepcionais farán uso do citado vaso os grupos de iniciación, perfeccionamento de adultos e usuarios de baño libre a xuízo do socorrista. As actividades exclusivas do vaso terapeútico serán as seguintes: Natación para bebés. Actividades de fitness (acuaerobic, ximnasia acuática, etc.) Actividade libre en horario destinado exclusivamente a esta modalidade. O posuidor do abono familiar terá o desconto que máis abaixo se sinala, sobre a taxa das seguintes actividades: - Escolas municipais (Iniciación e Perfeccionamento). - Natación adultos (Iniciación e Perfeccionamento e Aquarunning). - Natación 3ª Idade (Iniciación e Perfeccionamento e Aquarunning). - Piscina Terapéutica. - Matronatación / Postparto. - Nado libre con abono. - Natación para bebés - Natación diversidade funcional - Ximnasia de mantemento. - Combinada ximnasia de mantemento-piscina. - Musculación. - Ioga - Tenis de Mesa - Remo - Patinaxe artística - Xadrez - Pilates Os suxeitos pasivos poderán solicitar a devolución da taxa aboada, mediante instancia dirixida ao alcalde do Concello de Narón e presentarase no Rexistro Xeral do Concello. Non obstante a procedencia da devolución da taxa estará supeditada a que a solicitude de devolución sexa anterior ao comezo da actividade na que o suxeito pasivo se inscribira. No que se refire ó apartado 12.3 da Ordenanza “Baños sistema de abono sen garda de praza e horario”, o prazo para solicitar a devolución será como máximo de 30 días naturais a contar dende o día da súa emisión. As taxas recollidas nos apartados que máis abaixo se relacionan, aplicadas aos clubs e entidades que aluguen as instalación sinaladas, por máis de 3 participacións, non terán dereito á obtención das axudas recollidas no punto 5 do Baremo das Bases que rexerán a convocatoria de subvencións a clubs e entidades deportivas de ámbito municipal. Código 1.2, Código 1.5, e Código 1.7 A-2 Código 3.5 e Código 3.6 A-3 Código 5.5 MODIFICAR O PUNTO 1 DO ARTIGO 6. COTA TRIBUTARIA.1. A contía da taxa reguladora nesta ordenanza será a seguinte: MODIFICAR O ARTIGO 8. NORMAS DE XESTIÓN.1. O Concello de Narón fixará os períodos hábiles durante os cales os alumnos poden solicitar a súa matriculación nas disciplinas e cursos dos programas que respectivamente se impartan.2.- A falta de pagamento de dúas mensualidades levará consigo a baixa automática da actividade.3.- A obriga do pago da cota terá efectos do último día do mes en que se curse formalmente a baixa na actividade, mediante presentación de escrito ao efecto. ENGADIR un novo punto no apartado 5.1.3. do ARTIGO 5. COTA TRIBUTARIA: 5.1.3.6. De acordo co disposto no apartado 10 do artigo único do Decreto 148/2014, do 6 de novembro, polo que se modifica o Decreto 99/142, de 16 de marzo, polo que se regulan os servizos sociais comunitarios e o seu financiamento, que establece que o réxime de copago en centros municipais será, como mínimo, equivalente ao réxime de precios públicos establecido pola Xunta de Galicia para as escolas infantís de titularidade autonómica, o incremento de prezos públicos establecidos pola Xunta de Galicia, que afecten ás contías mínimas contempladas neste artigo, levarán consigo o incremento automático do coste do servizo, ata garantir esta equivalencia. Sen prexuízo do anterior, polo Concello procederase á modificación da ordenanza fiscal nos termos previstos na Lei reguladora das facendas locais. ENGADIR NO PUNTO 1 DO ARTIGO 5. OBRIGACIÓN DE CONTRIBUIR: 1. A obriga de contribuír nacerá no momento de comezar a prestación do servizo, que ten lugar dende que se formula a solicitude da preceptiva licenza, ou se presente a comunicación previa de obras, ou desde que se inicien as obras ou actividades, ou dende que o Concello realice as iniciais actuacións conducentes a verificar se é ou non autorizable a obra, instalación, primeira ocupación dos edificios ou modificación do uso deles, que se efectuase sen a obtención previa da correspondente licenza ou comunicación previa de obras. No caso de cambios de titularidade de licenzas ou comunicacións previas de obras establécese unha taxa do 25% do importe abonado no seu día en concepto de texa pola concesión da dita licenza ou comunicación previa. TERCEIRO: Aprobar as modificacións de tódalas disposicións finais das ordenanzas fiscais, indicando que a entrada en vigor das mesmas será o día 1 de xaneiro de 2016. CUARTO: Derrogar a vixente Ordenza Xeral Municipal de Subvencións do Concello de Narón e aprobar a imposición e ordenación dunha nova Ordenanza Xeral Municipal de Subvencións do Concello de Narón, co seguinte literal: Esta ordenanza ten por obxecto a regulación do réxime xurídico xeral das subvencións outorgadas polos diferentes servizos municipais do Concello de Narón. As liñas, áreas ou ámbitos de actuación que serán obxecto de subvención quedarán establecidas nas diferentes convocatorias. As subvencións rexeranse polas prescripcións contidas nesta ordenanza e na Lei 38/2003, de 17 de novembro, Xeral de Subvencións, R. D. 887/2006 Regulamento que a desenvolve, Lei 9/2007 de Subvencións de Galicia, polas Bases de Execución do orzamento municipal, e normas de dereito administrativo que resulten de aplicación. Para os efectos de salvagarda do dereito dos participantes nas distintas convocatorias, ao amparo da presente ordenanza á protección dos seus datos de carácter persoal, nos termos establecidos pola Lei 15/1999, do 13 de decembro, de protección de datos de carácter persoal, faise constar que os datos das subvencións concedidas quedarán incorporados ao Rexistro público de entidades do Concello de Narón. As subvencións concedidas serán compatibles con outras subvencións, axudas ou ingresos coa mesma finalidade, procedentes de calquera outra administración ou de entes públicos ou privados, nacionais, da Unión Europea ou de organismos internacionais, sempre que a totalidade das axudas non supere o custo da actividade a desenvolver polo beneficiario. Salvo as excepcións que se poidan establecer en cada convocatoria específica, será incompatible a concesión de outra subvención para o mesmo proxecto, por outra área ou concellería do Concello de Narón. Poderán participar nas diferentes convocatorias as entidades que cumpran os requisitos do apartado 3.1, así como os da convocatoria correspondente, no momento de presentar a solicitude. Só poderá concederse unha subvención por entidade e convocatoria. No suposto de que unha federación, grupo de entidades ou entidade que integre a outras asociacións solicite subvención para un proxecto, non poderán facelo as asociacións ou entidades que pertenzan ás mesmas, sempre que os obxectivos e actividades sexan coincidentes.3.1.- Requisitos para solicitar 3.1.1.- Estar legalmente constituídas e inscritas no rexistro municipal de entidades cidadás do Concello de Narón cos datos actualizados, no momento de presentar a solicitude.3.1.2.- Non estar incurso nas causas de incompatibilidade ou incapacidade para ser beneficiarias ou percibir subvencións da Administración pública dispostas no artigo 13 da Lei 38/2003 xeral de subvencións.3.1.4.- No caso de entidades que foran beneficiarias de subvencións ou axudas económicas concedidas en anos anteriores polo Concello de Narón, deberán telas debidamente xustificadas e aprobadas polo Concello de Narón, así como non ter aberto ningún procedemento de reintegro das cantidades percibidas por algunha das causas previstas no art.37 da lei 38/2003, Xeral de Subvencións. Se no momento de presentar a solicitude non se podera acreditar este extremo por estar o Concello tramitando a fase de “xustificación” das subvencións incluídas na anterior convocatoria, incorporarase ao expediente de solicitude informe do Xefe do Servizo sobre este extremo, sen que supoña motivo de exclusión para solicitar.3.1.5.- Que as actividades para as que se solicita subvención sexan de interese para o Concello.3.1.6.- Cumprir cos requisitos da convocatoria correspondente.4.1.- Forma, lugar e prazo As solicitudes, en modelo oficial facilitado polo Concello, e demais documentos presentaranse no Rexistro Xeral do Concello de Narón ou por calquera dos medios contemplados no artigo 38.4 da Lei 30/1992, do 26 de novembro, de réxime Xurídico das Administracións Públicas e do Procedemento Administrativo Común. O prazo de presentación será o que se estableza de xeito particular en cada convocatoria específica. De non constar, o prazo para presentar a solicitude será de 30 días naturais a contar desde o día seguinte ao da publicación da convocatoria correspondente. De ser o último día de prazo domingo ou festivo, entenderase prorrogado ata o día seguinte hábil. Non serán admitidas a trámite as solicitudes presentadas fora do prazo establecido para solicitar, dictándose resolución pola que se declara o arquivo sen máis trámite, e que será notificada ao interesado.4.2.- Documentación Os modelos xerais serán os elaborados e facilitados polo Concello de Narón. Se algún documento oficial non puidera recoller toda a información solicitada, atendendo á extensión da mesma, esta figurará nun documento aportado pola entidade como “Anexo ao doc. Nº”. A documentación que se achegue en fotocopia deberá entregarse compulsada diante de notario ou polo Secretario Xeral do Concello de Narón, no Rexistro Xeral de Entrada deste Concello.4.2.1.- Instancia de solicitude asinada polo/a presidente/a da entidade, asociación ou institución, na que constará, obrigatoriamente, unha conta de correo electrónico identificativa da entidade, para establecer unha vía de comunicación entre a entidade e o Concello no que se refire a este proceso, e que non poderá variar ao longo de toda a tramitación do expediente.4.2.2.- Memoria das actividades para as que se solicita a subvención.4.2.3.- Declaración responsable do/a presidente/a sinalando se a entidade ten solicitada doutro organismo algunha subvención ou axuda para a realización dos mesmos programas e actividades, así como a data da solicitude, concepto e contía desta. Igualmente sinalarase cales foron concedidas e cales están pendentes de resolución.4.2.4.- Autorización do/a presidente/a ao Concello para obter as certificacións de estar ao corrente ou non ter débedas co Concello de Narón, coa Axencia Tributaria, e coa Seguridade Social. No caso de presentar as certificacións orixinais recabadas directamente pola entidade dos organismos citados, non será precisa esta autorización.4.2.5.- Certificación acreditativa de non ter débedas coa Axencia Tributaria de Galicia.4.2.6.-Declaración responsable do/a presidente/a de non estar incurso, tanto o asinante como a entidade, nas causas de incompatibilidade ou incapacidade para obter a condición de beneficiario previstas no art.13 da Lei 38/2009, de 17 de novembro, Xeral de Subvencións.4.2.7.- Certificación ou documento emitido por entidade financeira dos datos bancarios da entidade, sempre que non consten neste Concello ou fosen modificados.4.2.8.- No caso de documentos e informacións esixidos na convocatoria que estiveran en poder do Concello, os solicitantes poderán acollerse ao establecido no artigo 35. f) da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, sempre que se faga constar a data e órgano ou dependencia na que foron presentadas, ou no seu caso, emitidos, e cando non teña transcorrido máis de cinco anos dende a finalización do procedemento ao que correspondan, e os citados documentos estean en vigor.4.2.9.- Calquera outra documentación que se especifique na convocatoria correspondente. Con independencia das obrigacións específicas que recollan as distintas convocatorias, os convenios ou acordos de concesión, serán obrigacións xerais dos beneficiarios das subvencións do Concello de Narón as seguintes: 5.1.- Realizar as actividades incluídas no proxecto e cumprir co obxectivo das actividades obxecto da subvención.5.2.- Cumprir cos requisitos establecidos nas bases das diferentes convocatorias.5.3.- Xustificar o cumprimento da finalidade da actividade obxecto da concesión da subvención.5.4.- Someterse ás actuacións de comprobación e control dos órganos competentes e aportar a información e documentación que lle sexa requirida.5.5.- Comunicar ao órgano concedente a solicitude e obtención doutras subvencións, axudas, ingresos ou recursos que financien as actividades subvencionadas. Dita comunicación realizarase tan pronto como se coñeza, e en todo caso no momento da xustificación da aplicación dos fondos percibidos 5.6.- Non modificar a programación das actividades sen coñecemento e autorización expresa da Comisión Avaliadora.5.7.- Facer constar a colaboración do Concello de Narón en toda a publicidade que se fixera das actividades subvencionadas (impresa, informática, audiovisual e na páxina web da entidade se a tivera). A partires do 1 de xaneiro de 2016 os beneficiarios incluídos no ámbito de aplicación da Lei 19/2013, de 9 de decembro, de transparencia, acceso á información pública e bon goberno, deberán dar publicidade das subvencións e axudas percibidas nos términos e condicións establecidos na citada Lei.5.8.- Utilizar, con carácter xeral, formas de pago a terceiros que poidan ser acreditadas mediante un documento expedido por entidade financeira (transferencia bancaria, tarxeta de crédito, tarxeta de débito, cheque ou talón, etc…) no que quede identificado o beneficiario, o importe e a data de pago. O pago en metálico utilizarase en casos excepcionais cando non sexa posible outra forma de pago (peaxes, aparcadoiro, etc.). 5.9.- Realizar as actividades no período establecido na convocatoria, e o pago efectivo dos gastos ocasionados polas actividades subvencionadas con anterioridade á finalización do período de xustificación determinado en cada convocatoria.5.10.- Os gastos superiores a 50.000,00 € para realizar obras que non sexan consideradas inversión, ou a 18.000,00 € para adquirir equipamento non inventariable, ou prestar servizos, precisarán polo menos, de tres ofertas de distintas empresas provedoras. As subvencións poderán concederse polo procedemento ordinario, de forma directa, ou con carácter excepcional, aqueloutras subvencións en que se acrediten razóns de interese público, social, económico ou humanitario, ou outras debidamente xustificadas que dificulten a súa convocatoria pública.6.1.- Procedemento ordinario Tramitarase en réxime de concorrencia competitiva. Para os efectos desta ordenanza, terá a consideración de concorrencia competitiva o procedemento mediante o cal a concesión das subvencións se realice mediante a comparación das solicitudes presentadas, co fin de establecer unha prelación entre éstas, de acordo cos criterio sde valoración peviamente fixados, e adxudicar, co límite fixado na convocatoria dentro do créidto disponible, aquelas que obteñan maior valoración en aplicación dos citados criterios.6.1.1.- O procedemento de concesión destas subvencións iniciarase de oficio, e deberá incluír necesariamente os seguintes trámites: 6.1.1.1.- Convocatoria pública mediante acordo da Xunta de Goberno Local, axustada ao previsto no artigo 23.2 da Lei 38/2003, Xeral de Subvencións, que incluirá as bases específicas nas que se consignarán os créditos orzamentarios aos que se imputan as subvencións.6.1.1.2.- Publicación da convocatoria no Boletín Oficial da Provincia, taboleiro de edictos da Corporación municipal, e páxina web do Concello indicando: o obxecto e finalidade, os requisitos para formular as solicitudes, a oficina municipal onde se poden obter as bases da convocatoria, e o lugar e prazo de presentación de solicitudes. A partires do 1 de xaneiro de 2016, as convocatorias de subvencións deberán publicarse na Base de Datos Nacional de subvecións (BDNS), con indicación do diario oficial no que se publicará o extracto das mesmas. A Base de Datos Nacional de Subvencións (BDNS) operará como sistema nacional de publicidade das subvencións.6.1.1.3.- Presentación das solicitudes no modelo oficial.6.1.1.4.- Rematado o prazo de presentación, procederase á formación do expediente de cada solicitude de subvención, comprobando os documentos presentados (parte administrativa), así como o contido dos mesmos (parte técnica). 6.1.1.5.- No caso de que a solicitude e documentos que acompañan non se realizase no modelo oficial entregado ao efecto, ou de que a documentación presentada, requirida no apartado 4.2, fose incorrecta ou insuficiente, darase un prazo de dez días para a súa emenda, requiríndoselle por escrito ao solicitante para que repare os defectos observados, quedando apercibido que de non facelo así, terase por desistido e arquivaranse as actuacións sen máis trámite, conforme ao previsto no artigo 71 da Lei 30/1992, do 26 de novembro, de Réxime Xurídico e do Procedemento Administrativo Común. A entidade que non cumpra cos requisitos esixidos no apartado 3.1 no momento da presentación da solicitude non poderá optar á subvención solicitada, notificándoselle a resolución de arquivo do expediente.6.1.1.6.- A cada expediente se incorporará un informe de avaliación provisional realizado polo Técnico correspondente.6.1.1.7.- Os expedientes que reúnan as condicións para continuar coa súa tramitación, serán remitidos á Comisión de Valoración, que poderá solicitar o asesoramento dos técnicos que estime necesarios e informe técnico do departamento tramitador, se así o considerase oportuno.6.1.1.8.- A composición da Comisión de Valoración será determinada en cada unha das diferentes convocatorias.6.1.1.9.- A Comisión de Valoración emitirá dictame expresando a relación de solicitantes para os que se propón a concesión ou denegación da subvención, a súa contía, causas de denegación, así como o importe que deberá ser xustificado.6.1.1.10.- O órgano instrutor, á vista do ditame da Comisión de Valoración, formulará unha proposta de resolución motivada ao órgano competente para resolver.6.1.1.11.- Resolución do órgano competente aprobando ou denegando a concesión de subvencións, que deberá ser notificada aos beneficiarios no prazo dun mes desde que se adopte o acordo. O prazo máximo para resolver e notificar a resolución do procedemento no poderá exceder de seis meses, período que se computará a partir da finalización do prazo de presentación de solicitudes. O silencio da Administración terá carácter desestimatorio.6.1.1.12.- Aceptación por parte dos beneficiarios nun prazo de dez días desde a notificación da resolución. Transcorrido este prazo, sen que se producira manifestación algunha expresa entenderase tacitamente aceptada.6.1.1.13.- Publicidade das subvencións concedidas, nos casos que proceda e, en todo caso, na páxina web e taboleiros de edictos do Concello, ou aqueles outros establecidos por Lei. A partires do 1 de xaneiro de 2016 remitirase á Base de Datos Nacional de Subvencións (BDNS) información sobre as subvencións concedidas. A Base de Datos Nacional de Subvencións (BDNS) operará como sistema nacional de publicidade das subvencións.6.1.2.- Reformulación das solicitudes Unha vez notificada a resolución recaída, e dentro do prazo outorgado no apartado 6.1.1.12, se a cantidade concedida é inferior á solicitada, a entidade poderá reformular a súa solicitude, despois de aceptar as condicións referidas na proposta, debendo achegar o proxecto adaptado co novo orzamento, respectando o obxecto, condicións e finalidade da subvención. A nova solicitude remitirase á Comisión de Valoración para novo ditame, e será obxecto de resolución polo mesmo órgano que ditou a resolución inicial de concesión.6.1.3.- O aboamento da subvención realizarase tras a xustificación, por parte do beneficiario, da realización da actividade, proxecto ou adopción do comportamento para o que se concedeu nos termos da normativa reguladora da subvención. Poderán realizarse pagos a conta ou pagos anticipados da subvención, con indicación do réxime de garantías que proceda, se é o caso, de acordo co establecido no R. D. 887/2006, de 21 de xullo, polo que se aproba o regulamento da Lei Xeral de Subvencións. O pago anticipado das subvencións concedidas por importe inferior a 3.000,00 € ou referidas a programas de acción social, realizarase unha vez rematado o prazo de 10 días desde a notificación da resolución de concesión da subvención, sendo firme a resolución de concesión. O pagamento da subvención farase mediante transferencia á conta bancaria reflectida na solicitude.6.2.- Procedemento de concesión directa A resolución de concesión e, se é o caso, os convenios a través dos cales canalizar estas subvencións, establecerán as condicións e compromnisos aplicables de conformidade co disposto na Lei Xeral de Subvencións, e terán o carácter de bases reguladoras para os efectos previstos nesta. Deberán incluir como mínimo: 6.2.1.- Determinación do obxeto da subención e dos seus beneficiarios, de acordó coa signación orzamentaria.6.2.2.- Crédito orzamentario ao que se lle imputa o gasto e contía da subvención, individualizada, se é o caso, para cada beneficiarios se fosen varios.6.2.3.- Compatibilidade ou incompatibilidades con outra subvencións, axudas, ingresos ou recursos para a mesma finalidade, procedentes de claquera administración, ente público, privado ou nacional, da Unión Europea, ou de organismos interncionais.6.2.4.- Prazos e modos de pago da subvención, posibilidade de efectuar pagos anticipados e aboamentos a conta, así como o réxime de garantías que, se é o caso, deberán achegar os beneficiarios.6.2.5.- Prazo e forma de xustificación por parte do beneficiario do cumprimento da finalidade para a que se concedeu a subvención, e da aplicación dos fondos percibidos. Os convenios serán o instrumento habitual para canalizar as subvencións previstas nominativamente nos presupostos xerais do Concello de Narón, sen prexuizo do que a este respecto poidan establecer as Bases de Execución do orzamento municipal. En todo caso, a asiganción que finalmente se reflicta nos acordos de concesión das subvencións nominativas poderá ser distinta da previsión orzamentaria, cando así resulte da aplicación dos convenios nos que teñan fundamento ou por outras causas debidamente motivadas, e previa modificación das bases de execución do orzamento. Serán competentes para a instrución do procedemento de concesión ou non concesión de subvencións o Alcalde-Presidente e/ou os Concelleiros/as Delegados/as da área que teña delegada a concesión de axudas económicas para a convocatoria correspondente, os cales impulsarán de oficio a realización de cantas actuacións consideren necesarias para a determinación, coñecemento e comprobación dos datos en virtude dos cales se formulará a proposta de resolución. O órgano competente para resolver o procedemento será a Xunta de Goberno Local.8.1.- Serán criterios preferenciais para o outorgamento das subvencións ás entidades asociativas municipais para o desenvolvemento de actuacións no termo municipal, atendendo aos principios de obxectividade e igualdade, os establecidos nas diferentes convocatorias.8.2.- A contía da subvención estará directamente relacionada coa valoración dos proxectos, non podendo superar o límite marcado polas diferentes convocatorias. No caso de non especificarse este límite, o importe da subvención solicitada non poderá superar ao 50% do orzamento de gastos presentado. Para o caso de que a suma do importe resultante desta valoración e das solicitudes ou concesións de outras axudas por organismos públicos ou entes privados, superara o 100 % do custo total do proxecto presentado pola entidade solicitante, o importe da subvención municipal quedaría minorado proporcionalmente. Cando a valoración e a cantidade resultante da mesma determinen unha axuda superior ao importe solicitado pola entidade, a subvención terá como límite a cantidade solicitada. Unha vez rematada a fase de avaliación de todas as solicitudes e determinados os importes das subvencións a conceder, no caso de que a cantidade concedida total fora inferior á consignación orzamentaria inicialmente asignada, a Comisión de Valoración de consideralo oportuno, poderá realizar os axustes necesarios entre os beneficiarios das subvencións, ata que o reparto total acade a consignación inicial destinada a este fin. A concesión das subvencións terá como límite as disponibilidades orzamentarias que o Concello de Narón asignará nos seus Orzamentos para a concesión de subvencións. As diferentes convocatorias de concesión de subvencións establecerán a/s aplicación/s orzamentaria/s de imputación así como o importe asignado a cada unha delas. A distribución destes créditos se realizará conforme aos criterios establecidos nas convocatorias correspondentes. A aprobación das distintas convocatorias particulares queda sometida á condición suspensiva da entrada en vigor do Orzamento Xeral do Concello de Narón para o correspondente exercicio no que se conteñan os créditos adecuados e suficientes para atender as solicitudes que ao amparo destas se presenten. En base ao anterior, non se poderá realizar acto ningún que supoña directa ou indirectamente compromiso de transcendencia orzamentaria, en tanto non se cumpra a condición suspensiva citada. En ningún caso as convocatorias particulares xerarán dereito ningún a favor das entidades solicitantes mentres tanto non se dean as condicións orzamentarias, procedimentais e xurídicas de aplicación.10.1.- A entidade beneficiaria estará obrigada a xustificar documentalmente o cumprimento das condicións impostas e a aplicación dos fondos recibidos. O importe a xustificar será o total do proxecto ou acción subvencionada. No caso de que a xustificación presentada non alcance o 100 por cento do proxecto adxudicado, a subvención reducirase proporcionalmente. Os modelos dos documentos serán os elaborados e facilitados polo Concello de Narón. Se algún documento oficial non puidera recoller toda a información solicitada, atendendo á extensión da mesma, ésta figurará nun documento aportado pola entidade como “Anexo ao Doc. Nº”. A documentación que se achegue en fotocopia deberá entregarse compulsada diante de notario ou polo Secretario Xeral do Concello de Narón, no Rexistro Xeral de Entrada deste Concello 10.1.1.- Memoria Técnica da actividade realizada: - Actividades ou programas desenvolvidos, con expresión de calendario e lugar de execución. - Obxectivos ou resultados acadados, características, estrutura e metodoloxía da actuación ou programa. - Número de beneficiarios desagregados por sexo. - Declaración de recursos humanos relacionados coa actividade ou programa: profesionais asalariados, voluntariado, etc. - Recursos materiais: descrición de instalacións e equipamento. - Orzamento de execución detallado con expresión do custo dos recursos humanos e materiais.10.1.2.- Certificación expedida polo/a secretario/a da entidade de execución das actividades obxecto da subvención.10.1.3.-Memoria económica: - Relación numerada das facturas ou documentos equivalentes que se aportan para xustificar a subvención concedida, con indicación do número, titular, importe total da factura, e importe que se imputa á xustificación e data e forma de pago. - Nos orixinais das facturas deberá realizarse unha dilixencia, asinada polo/a Secretario/a da entidade, na que conste o tanto por cento ou importe que da mesma se imputa á subvención que se xustifica. - Fotocopias compulsadas das facturas que se inclúen no apartado segundo, (debendo estar identificadas co nº que ten asignado na relación e ordenadas correlativamente) axuntando a cada unha delas o seu xustificante de pago. No suposto de que, excepcionalmente, o pago fora realizado en metálico, deberá constar na propia factura recibín asinado pola persoa que recibe os fondos, con indicación do seu nome e apelidos e DNI. - No caso de que se presenten gastos que conleven unha retención por parte da entidade do IRPF ou de Seguridade Social, deberán acreditar o pago de nóminas, boletíns de cotización á seguridade social, e impresos de ingreso en Facenda das retencións practicadas. - Consideraranse gastos subvencionables aqueles que respondan á natureza da actividade subvencionada e se realicen no prazo establecido. Enténdese para estes efectos como gasto realizado o que foi efectivamente pagado con anterioridade á finalización do período de xustificación determinado nestas bases, é dicir, gastos xa realizados e aboados. - Nas excursións ou viaxes só poderán xustificarse os gastos de desprazamento, agás as viaxes ou desplazamentos necesarios para a participación do clube ou entidade en campeonatos, torneos, eventos, etc… incluídos nas actividades subvencionadas. - As facturas e recibos de pagamento deberán reunir os seguintes requisitos: · Ser copias debidamente compulsadas, nas que os conceptos dos gastos serán obrigatoriamente os que foran motivo da subvención. · O beneficiario deberá figurar obrigatoriamente como destinatario da factura. · Deberán expresar con detalle os bens e servizos adquiridos, base impoñible, tipo do IVE aplicado e o seu importe, tipo do IRPF e o seu importe, calquera outro imposto ao que estivera suxeito o provedor, e o total resultante da factura. · Cumprir cos requisitos esixidos pola normativa vixente en materia de facturación.10.1.4.- Certificación de entidade aseguradora na que conste que durante o período de celebración das actividades obxecto desta subvención, os participantes estiveron cubertos por unha póliza de seguro.10.1.5.- Un exemplar da publicidade realizada das actividades subvencionadas, (impresa, informática, audiovisual ou na súa páxina web se a tivera). O Concello de Narón, no caso de consideralo oportuno, elaborará un modelo no que figure que as actividades desenvolvidas están cofinanciadas pola institución municipal, e que será entregado a cada entidade. A partires do 1 de xaneiro de 2016 os beneficiarios incluídos no ámbito de aplicación da Lei 19/2013, de 9 de decembro, de transparencia, acceso á información pública e bon goberno, deberán presentar xustificación do cumplimento da obriga de dar publicidade das subvencións e axudas percibidas nos términos e condicións establecidos na citada Lei.10.1.6.- Declaración responsable do/a Presidente/a sobre a obtención de axudas para a mesma finalidade procedentes de calquera outra Administración Pública, de particulares ou de entidades privadas.10.1.7.- Declaración responsable do/a Presidente/a de non concorrencia con outras axudas municipais.10.1.8.- Declaración responsable do/a Presidente/a de non estar incurso, tanto o declarante como a entidade, nas causas de incompatibilidade ou incapacidade para ser beneficiarias ou percibir subvencións da Administración pública previstas no art.13 da Lei 38/2009, de 17 de novembro, Xeral de Subvencións.10.1.9.- Calquera outra documentación que se especifique na convocatoria correspondente.10.2.- Toda a documentación recollida no apartado 10.1 presentarase no Rexistro Xeral do Concello de Narón, dentro do primeiro trimestre do ano natural seguinte ao da concesión da subvención, excepto que as diferentes convocatorias establezan outro prazo. Os documentos aportados fora dos prazos outorgados para xustificar non serán tidos en conta, quedando arquivados sen mais trámite no expediente correspondente.10.3.- O período de execución comprenderá do 1 de xaneiro a 31 de decembro do ano a que fai referencia a convocatoria de concesión de subvencións, con independencia da data na que se conceda a subvención e se faga efectivo o pago, excepto que os diferentes convenios ou convocatorias establezan outro período.11.1.- Se consideran gastos subvencionables aqueles que de maneira indubitada respondan á natureza da actividade subvencionada, e se axusten aos criterios que figuren expresamente nas diferentes convocatorias.11.2.- Exclusións 11.2.1.- Os gastos de investimentos.11.2.2.- Os gastos de adquisición de bebidas alcohólicas, tabaco ou calquera outro produto considerado lesivo para a saúde, así como os alimentos e bebidas, agás os produtos típicos de celebracións tradicionais gastronómicas e festexos populares.11.2.3.- Os gastos establecidos no art.31.7 da Lei 38/2003, Xeral de Subvencións.11.2.4.- As actividades suxeitas a un convenio de colaboración co Concello.11.2.5.- Aqueles gastos que se establezan de xeito particular nas diferentes convocatorias. Son causas da resolución de concesión da subvención as contempladas no artigo 62.1 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, no artigo 36 da Lei 38/2003, do 17 de novembro, Xeral de Subvencións, e no artigo 32 da Lei 9/2007, de Subvencións de Galicia. Son causas de anulabilidade da resolución de concesión as demais infraccións do ordenamento xurídico e, en especial, das regras contidas na normativa legal reguladora das subvencións. A declaración xudicial ou administrativa de nulidade ou anulación, a renuncia da beneficiaria, e nos demais supostos de incumprimento por parte da beneficiaria, levará consigo a obriga de devolver as cantidades percibidas. Procederá o reintegro das cantidades percibidas e a esixencia do xuro de demora dende o momento do pagamento da subvención ata a data en que se acorde a procedencia do reintegro, na contía legalmente establecida, e coa tramitación previa do expediente, nos supostos referidos nos puntos anteriores, e nos seguintes: - Incumprimento da obriga de xustificar no prazo e termos que se establecen. - Cando a xustificación parcial do gasto non acade o 50 % do importe a xustificar. - Cando a xustificación parcial do gasto supere o 50% do importe a xustificar, reintegrarase a parte proporcional da cantidade deixada de xustificar, sempre e cando existan motivos dabondo que xustifiquen que non executándose a totalidade do proxecto subvencionado, a actividade resultante desenvolvida foi de interese e aproveitamento por parte dos participantes, acadándose resultados satisfactorios. En caso contrario procederá o reintegro da totalidade do importe concedido. - Obtención da subvención sen reunir ou deixando de reunir os requisitos establecidos (falseando as condicións requeridas para elo ou ocultando aquélas que o impediran). - Incumprimento da finalidade para a que a subvención foi outorgada. - Incumprimento das condicións impostas ás entidades colaboradoras e beneficiarias con motivo da concesión da subvención. - Negativa do beneficiario ás actuacións de control establecidas polo Concello para comprobar o cumprimento da finalidade da subvención. - Incumprimento da obriga de adoptar as medidas de difusión contidas no apartado 4 do artigo 18 da Lei 38/2003. - Incumprimento das obrigas impostas polo Concello aos beneficiarios, así como dos compromisos por estes asumidos, con motivo da concesión da subvención, distintos dos anteriores, cando de eles se derive a imposibilidade de verificar o emprego dado aos fondos percibidos, o cumprimento do obxectivo, a realidade e regularidade das actividades subvencionadas, ou a concorrencia de subvencións, axudas, ingresos ou recursos para a mesma finalidade, procedentes de calquera administración ou entes públicos ou privados, estatais, da Unión Europea ou de organismos internacionais ou doutros distintos dos anteriores. A resolución pola que se esixa o reintegro ditarase polo mesmo órgano que concedeu a subvención seguindo o procedemento establecido no artigo 42 da Lei 38/2003 xeral de subvencións, e no 37 e seguintes da Lei 9/2007 de subvención de Galicia. Será de aplicación o réxime de infraccións e sancións establecido nos artigos 50 a 68 da Lei 9/2007, de subvencións de Galicia, en canto non contradigan o disposto para estes efectos nos artigos 52 a 69 da Lei 38/2003, xeral de subvencións. A imposición da sanción será independente da obriga de reintegro da cantidade indebidamente recibida, e impoñerase polo mesmo órgano que concedeu a subvención. A Xunta de Goberno Local acordará a concesión ou denegación das subvencións, a proposta do órgano instrutor, co ditamen previo da Comisión de Valoración, segundo o procedemento establecido na Lei 38/2003, xeral de subvencións, R. D. 887/2006 Regulamento que a desenvolve, e Lei 9/2007, de subvencións de Galicia, e a Lei 30/1992, de 26 de novembro, de Réximen Xurídico das Administracións Públicas e do Procedemento Administrativo Común. Contra o acordo que adopte cabe interponer, potestativamente, recurso de reposición no prazo dun mes ante a Xunta de Goberno Local, ou ser impugnado directamente ante a Orde Xurisdicional Contencioso-administrativa no prazo de dous meses a contar dende o día seguinte á recepción da notificación da resolución. A presente ordenanza entrará en vigor a teor do establecido no artigo 70 da Lei 7/1985, do 02 de abril, reguladora das bases do réxime local, unha vez que se publique completamente o seu texto no Boletín Oficial da Provincia e transcorra o prazo previsto no artigo 65.2 do devandito texto legal, supoñendo a derrogación de calquera outra anterior, e permanecendo en vigor ata a súa modificación ou derrogación expresa polo Concello de Narón. QUINTO: Modificar o artigo 3 da Ordenanza fiscal nº 25 reguladora da taxa por utilización privativa e aproveitamentos especiais constituídos no chan, subsolo ou voo da vía pública en favor de empresas de subministracións, que quedaría do seguinte xeito: “Artigo 3. SUXEITO PASIVO 1. Son suxeitos pasivos da taxa, en concepto de contribuíntes, as persoas físicas e xurídicas, así como as entidades ás que se refire o artigo 33 da Lei xeral tributaria, titulares das empresas explotadoras de servizos de subministracións, con independencia do carácter público ou privado destas, tanto se son titulares das correspondentes redes a través das cales se efectúen as subministracións coma se, non sendo titulares das devanditas redes, o son de dereitos de uso, acceso ou interconexión destas.2. Para estes efectos, incluiranse entre as empresas explotadoras dos devanditos servizos as empresas distribuidoras e comercializadoras destes.3. Exceptúanse do réxime sinalado os servizos de telefonía móbil e os operadores de comunicacións electrónicas en xeral que non sexan titulares das redes de subministración”. Narón, 22 de decembro de 2015 O alcalde José Manuel Blanco Suárez